  Виталий Пронин Кияса ёросысь «Удмурт нылкышно кенешамы» тазэ арез Людмила Кутянова кылбурчилы сӥзьыны малпамы. Солэн творчествоезъя ужрадъёс радъяны чакласькомы. Огез сыӵе урок Вуж Салья школаын ортчиз ни. Дасязы сое Кияса ёросысь «Удмурт нылкышно кенеш», Вуж Салья школа но библиотека.Ужрадэз нуизы Маша Парфёнова но Витя Гереев, дышетскисьёс мадизы Людмила Кутяновалэсь биографизэ. Нош собере библиотекарь Наталия Пелагина кылбурчилэн улэмезъя но творчествоезъя юанъёс сётъяз. Куинь командаос: кыкез дышетскисьёслэн, куинетӥез - дышетӥсьёслэн но «Удмурт нылкышно кенешлэн» - куспын ӟырдыт вожвылъяськон пуромиз. Сак луэмзэс возьматӥзы куинетӥосыз.Та урокын нылпиос, удмурт дэремъёс дӥсяса, лыдӟизы Л. Кутяновалэсь кылбуръёссэ, быдэстӥзы солэн кылъёсызъя гожтэм кырӟанъёсыз. Паймытӥзы Даша Коваленко но Кристина Степанова.Нош Семён Вахитов - гуртысьтымы «Удмурт Кенешен» кивалтӥсь - Л. Кутяноваен огвакытэ дышетскем вылэм. Со мадиз студент дыръёссэс.Урокмы тунсыко но пайдаё пӧрмиз.мМарина Морякова Теги: ёросъёсын  